Hej b-holdet,

Jeg er med på at der findes en samling huse på stedet. Husene ligger på bakken Sindbjerg (som er navngivet). Så på den led er vi jo enige (huse i navngivet område)... Spørgsmålet er så om det er nødvendigt med dobbelt navngivning. Det synes jeg ikke.

Som skrevet ovre i https://www.openstreetmap.org/changeset/143438958 er det mit indtryk at navnet Sindbjerg kun bruges om bakken. Der er fx ingen blå stedtavle, og jeg er sikker på, at alle lokale ville pege dig i retning af bakketoppen, ikke husene på skrænten inde i skoven, hvis du spørger om vej til Sindbjerg.

Jeg afviser ikke at man i teorien kan have adskillige objekter med samme navn (et utvetydigt eksempel ville være godt!), men det virker dog som en sær praksis, som modarbejder hvad jeg opfatter som den primære funktion af navne: At entydigt identificere objekter.

Mvh